CELEX: 62012FN0158
Language: el
Date: 2012-12-24 00:00:00
Title: Υπόθεση F-158/12: Προσφυγή-αγωγή της 24ης Δεκεμβρίου 2012 — ΖΖ κατά Επιτροπής

23.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/30
            
         Προσφυγή-αγωγή της 24ης Δεκεμβρίου 2012 — ΖΖ κατά Επιτροπής
   (Υπόθεση F-158/12)
   2013/C 86/50
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ΖΖ (εκπρόσωποι: A. Salerno και B. Cortese, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως με την οποία απορρίφθηκε το αίτημα να προσληφθεί ο προσφεύγων-ενάγων ως συμβασιούχος υπάλληλος της ομάδας καθηκόντων III, το οποίο είχε υποβάλει το Γραφείο Υποδομών και Διοικητικής Υποστήριξης στο Λουξεμβούργο, και η αποκατάσταση της υλικής ζημίας που υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση του προϊσταμένου της διοικητικής μονάδας «πρόσληψη και περάτωση υπηρεσιακής σχέσεως» (ΓΔ ΑΠ.B.2) της Ευρωπαϊκής Επιτροπής, της 6ης Μαρτίου 2012, περί απορρίψεως του αιτήματος να προσληφθεί ο προσφεύγων-ενάγων ως συμβασιούχος υπάλληλος της ομάδας καθηκόντων III, το οποίο είχε υποβάλει το Γραφείο Υποδομών και Διοικητικής Υποστήριξης στο Λουξεμβούργο·
            
         
               —
            
            
               να υποχρεώσει την καθής-εναγομένη να αποκαταστήσει την υλική ζημία που υπέστη ο προσφεύγων-ενάγων εξαιτίας της προσβαλλομένης αποφάσεως, η οποία πρέπει να υπολογισθεί ως το ποσό της διαφοράς μεταξύ των αποδοχών που αντιστοιχούν στην ομάδα καθηκόντων III από τον Οκτώβριο του 2011 και αυτών που συνέχισε να λαμβάνει ο προσφεύγων-ενάγων ως συμβασιούχος της ομάδας καθηκόντων I, προσαυξημένο με τους αντίστοιχους τόκους υπερημερίας υπολογιζομένους από της ημερομηνίας καταβολής εκάστου μηνιαίου μισθού μέχρι και της ημερομηνίας πραγματικής καταβολής τους·
            
         
               —
            
            
               να καταδικάσει την Επιτροπή στα δικαστικά έξοδα.